Diari Oficial de la Generalitat Valenciana


Sumari del DOGV 974, del 31-12-1988 (1988/812827)

DECRET 201/1988, de 26 de desembre, del Consell de la Generalitat Valenciana, pel qual s'acorda la constitució d'una Societat Anònima per a la Promoció Econòmica de la Comunitat Valenciana.
---------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1988/12/26/201/dof/vci/html**

### Dades del document

Número de DOGV
:   974

Data del DOGV
:   31-12-1988

Secció del DOGV
:   DISPOSICIONS GENERALS

Número del document
:   1988/812827


Data del document
:   26-12-1988

Organisme emissor
:   Conselleria d'Indústria, Comerç i Turisme

Tipus de document
:   Decret

Anàlisi jurídica

Decret 201/1988, de 26 de desembre, del Consell de la Generalitat Valenciana, pel qual s'acorda la constitució d'una Societat Anònima per a la Promoció Econòmica de la Comunitat Valenciana.  
La recent evolució de l?economia de la Comunitat Valenciana i les perspectives de futur d'aquesta; la conveniència d'articular els esforçs desplegats per diferents Institucions i Entitats valencianes per a promoure l'accés de les empreses industrials i de serveis als mercats exteriors; la creixent competitivitat existent en aquest àmbit i les dificultats constatades en la utilització de determinats instruments comercials; l?especial interès de les Corts i Govern Valencià en propiciar noves accions que donen suport a la difusió de la Comunitat Valenciana i dels seus béns i serveis, així com l'atracció d'iniciatives que permetesquen desplegar i diversificar les seues activitats productives, aconsellen la creació pel Consell de la Generalitat Valenciana d'un nou instrument, que per raons operatives adquireix la forma societària, amb la finalitat de proporcionar una resposta adequada a les circumstàncies exposades.  
La susdita Societat, inicialment participada per la Generalitat i les Cambres Oficials de Comerç, Indústria i Navegació de la Comunitat Valenciana, naix amb la voluntat d'integrar en aquesta, després de les ampliacions pertinents, a les Institucions i Entitats que, per dedicació reglamentària o vocació social, actúen directament al servei de la promoció exterior de les empreses valencianes.  
En la seua virtut, a proposta del Conseller d?Indústria, Comerç i Turisme i prèvia deliberació del Consell de la Generalitat Valenciana, en sessió celebrada el dia 26 de desembre de 1988,  
DECRETE:  
Article primer  
S'autoritza la constitució d'una Societat a l?àmbit de la Comunitat Valenciana que tindrà la forma d'anònima i es regirà per les normes de Dret Privat aplicables a aquest tipus de Societat.  
Article segon  
La Societat en el moment de la seua constitució tindrà la consideració d'Empresa de la Generalitat Valenciana, d'acord amb l'article cinquè de la Llei 4/1984, de 13 de juny, d'Hisenda Pública de la Generalitat Valenciana, regulant-se per aquesta en aquelles matèries que li siguen d'aplicació.  
Article tercer  
Un. El capital social fundacional serà de dos-cents vint-i-cinc milions de pessetes dividit en dos mil dos-centes cinquanta accions nominatives de cent mil pessetes de valor nominal per cadascuna d'elles, íntegrament subscrites i desemborsades en el moment de la seua constitució. La Generalitat Valenciana aportarà la quantitat de dos-cents cinc milions de pessetes i les Cambres Oficials de Comerç, Indústria i Navegació de la Comunitat Valenciana aportaran la quantitat de vint milions de pessetes.  
Dos. La Generalitat Valenciana ostentarà durant un termini de quatre anys la participació majoritària en la Societat. Transcorregut aquest termini i previ acord del Govern Valencià, aquesta perdrà la condició de soci majoritari, havent hi d'ostentar en lot cos una participació del quaranta-nou per cent del capital social.  
Article quart  
La Societat tindrà com objectiu fonamental, d'acord amb els seus Estatuts, la realització de tots aquells serveis i activitats que resulten necessaris per a impulsar la difusió i promoció econòmica de la Comunitat Valenciana i en especial la de la seua oferta de béns i de serveis, certàmens firals i les condicions per a l'atracció de noves iniciatives empresarials; el desplegament de la col·laboració amb Institucions, Entitats i empreses per tal de facilitar la cooperació comercial d'aquelles amb les pròpies de la Comunitat Valenciana; la prestació de serveis a les empreses de la Comunitat Valenciana, així com la cooperació amb aquestes en relació amb les accions que emprenguen o pretenguen emprendre en l?àmbit de la comercialització exterior.  
Article cinquè  
La Societat comptarà per al desplegament de les seues funcions amb els següents recursos:  
a) Les consignacions previstes en els Pressupostos de la Generalitat Valenciana.  
b) Les subvencions o aportacions voluntàries d'Entitats i Institucions tant públiques com privades.  
c) Las rendes i productes derivats dels béns i valors que integren el seu patrimoni.  
d) Els ingressos procedents dels serveis realitzats i gestionats per ella.  
e) Qualssevol altres recursos que poguessen atribuir-se-li.  
Article sisè  
S'aproven els Estatuts pels quals haurà de regirse la Societat.  
DISPOSICIONS FINALS  
Primera  
S'autoritza a la Conselleria d'Indústria, Comerç i Turisme i a la Conselleria d'Economia i Hisenda per a que en l'àmbit de les seus respectives competències dicten les disposicions necessàries i adopten els acords pertinents per a l'execució del que disposa el present Decret i en especial el Conseller d'Indústria, Comerç i Turisme per a, si fa el cos, l'atorgament de la corresponent escriptura pública, amb la formalització dels Estatuts Socials i de composició i càrrecs del Consell d'Administració i interessar la inscripció als Registres Públics corresponents.  
Segona  
La subscripció d'accions per part de la Generalitat Valenciana s'efectuarà per un import de cinc milions de pessetes amb càrrec al programa 622.10 dels Pressupostos per a 1988, habilitant-se per part de la Conselleria d'Economia i Hisenda els fons necessaris fins completar el total de l'aportació d'aquella.  
Tercera  
El present Decret entrarà en vigor el mateix dia de la seua publicació al Diari Oficial de la Generalitat Valenciana.  
València, 26 de desembre de 1988.  
El President de la Generalitat,   
JOAN LERMA I BLASCO  
El Conseller d?Indústria, Comerç i Turisme,   
ANDRES GARCIA RECHE


Còpia Permalink ELI